**Rámcová dohoda**

**Dodanie tlačiarní pre potreby univerzity na obdobie 4 rokov**

**Čl. I Účastníci dohody**

1. **Objednávateľ: Trenčianska univerzita Alexandra Dubčeka v Trenčíne**

**(v skratke TnUAD)**

Sídlo: Študentská 2, 911 50 Trenčín

V zastúpení: doc. Ing. Jozef Habánik, PhD., rektor

Bankové spojenie: Štátna pokladnica

Číslo účtu: SK58 8180 0000 0070 0024 0911

IČO: 31118259

DIČ: 2021376368

TnUAD zriadená zákonom NR SR č. 155/1997 Z. z. v znení zákona NR SR č. 209/2002 Z. z.

**(ďalej len „objednávateľ“)**

1. **Dodávatelia:**

**Dodávateľ č. 1**

Sídlo:

V zastúpení:

Bankové spojenie:

Číslo účtu:

IČO:

DIČ:

IČ DPH:

Zapísaný v

**Dodávateľ č. 2**

Sídlo:

V zastúpení:

Bankové spojenie:

Číslo účtu:

IČO:

DIČ:

IČ DPH:

Zapísaný v

**(ďalej len „dodávateľ“)**

**Čl. II Úvodné ustanovenia**

1. Dohoda sa uzatvára podľa § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní") a podľa § 269 ods. 2 zákona č. 513/1991 Obchodného zákonníka v znení neskorších predpisov (ďalej len „Obchodný zákonník“).
2. Účastníci dohody uzatvárajú túto dohodu ako výsledok verejného obstarávania s názvom „Dodanie IKT zariadení a tlačiarní pre potreby univerzity na obdobie 4 rokov“ verejného obstarávateľa - objednávateľa, v súlade so zákonom o verejnom obstarávaní na časť 2 predmetného verejného obstarávania - predmet zákazky „Dodanie tlačiarní pre potreby univerzity na obdobie 4 rokov“, ktorá bola zverejnená v Úradnom vestníku EÚ .............................. zo dňa ..................... a Vestníku verejného obstarávania ............................................... pod číslom ....................... zo dňa ..................... .
3. Účastníci dohody sa podľa § 262 Obchodného zákonníka dohodli, že ich záväzkový vzťah vyplývajúci z tejto dohody sa bude spravovať týmto zákonom. Objednávateľ nenesie zodpovednosť za právne vzťahy dodávateľa voči tretím osobám. Dodávateľ nenesie zodpovednosť za právne vzťahy objednávateľa voči tretím osobám, ak v tejto dohode nie je stanovené inak.
4. Dodávateľ vyhlasuje, že je spoločnosťou odborne spôsobilou na dodanie predmetu zákazky a spĺňa ustanovenia § 11 zákona o verejnom obstarávaní týkajúceho sa zápisu do registra partnerov verejného sektora. Objednávateľ vyhlasuje, že je právnickou osobou oprávnenou uzavrieť túto dohodu. Právna subjektivita dodávateľa je preukázaná výpisom z Obchodného registra SR alebo zo Živnostenského registra SR alebo obdobným relevantným dokladom iného štátu.

**Čl. III Predmet dohody**

1. Predmetom tejto dohody je úprava práv a povinností účastníkov dohody v súvislosti so záväzkom dodávateľa dodať objednávateľovi tlačiarne a multifunkčné zariadenia v zmysle prílohy č. 1A a prílohy č. 1B (ďalej len „predmet dohody“) a záväzkom objednávateľa riadne dodaný tovar v súlade s touto dohodou prevziať a zaplatiť dodávateľovi cenu určenú v súlade s článkom IV tejto dohody.
2. Predmetom tejto dohody v zmysle ods. 1 tohto článku dohody je dohoda účastníkov najmä o:
   1. jednotkových cenách tovaru v zmysle prílohy č. 1A a prílohy č. 1B tejto dohody,
   2. podmienkach čiastkového zadávania objednávok na základe tejto dohody,
   3. ostatných právach a povinnostiach účastníkov dohody.
3. Dodávateľ bude dodávať tovar a poskytovať služby objednávateľovi na základe a za podmienok stanovených v tejto dohode a v objednávkach zadávaných v súlade s touto dohodou.
4. Minimálne kvalitatívne požiadavky na technické parametre jednotlivých položiek predmetu dohody (ktoré zodpovedajú opisu predmetu zákazky v predmetnom verejnom obstarávaní) sú uvedené v prílohe č. 2 tejto dohody.
5. Dodávateľ je povinný na elektronickou formou doručenú výzvu objednávateľa raz za deväť mesiacov rozšíriť svoju ponuku produktov tak, že doplní produkty k jednotlivým položkám uvedeným v elektronickom katalógu, a to tak, že popri produktoch uvedených v prílohe č. 1A alebo prílohe č. 1B tejto dohody pridá do príslušnej prílohy (príloha 1A alebo príloha č. 1B tejto dohody) nové produkty v min. dvoch kategóriách produktov (položkách).
6. Ak počas platnosti dohody tovar (položka elektronického katalógu uvedená v prílohe č. 1A a prílohe č. 1B tejto dohody) už nebude vyrábaný a/alebo nebude pre relevantný trh dostupný, musí to dodávateľ bezodkladne oznámiť objednávateľovi s predložením objektívneho dôkazu (najneskôr však do dvoch pracovných dní od obdržania objednávky od objednávateľa) a po udelení súhlasu objednávateľa môže dodávateľ dodať jeho náhradu, ktorá spĺňa minimálne kvalitatívne parametre položky, ktorá je uvedená v prílohe č. 2 tejto dohody.
7. Účastníci dohody berú na vedomie, že predpokladaný počet tovarov a služieb uvedený vo verejnom obstarávaní podľa čl. II ods. 2 tejto dohody a uvedený v prílohe č. 1A a prílohy č. 1B tejto dohody nie je pre objednávateľa záväzný. Jednotlivé plnenia sa budú vždy realizovať na základe aktuálnych potrieb objednávateľa a zadanej objednávky.

**Čl. IV Cena**

1. Maximálna celková cena za plnenie uskutočnené na základe objednávok zadávaných v súlade s predmetom dohody je stanovená v hodnote predpokladanej hodnoty zákazky, ktorá je 147.675,00 EUR (slovom: stoštyridsaťsedemtisícšesťstosedemdesiatpäť eur) bez DPH, t.j. 177.210,00 € ,- EUR (slovom: stosedemdesiatsedemtisícdvestodesať eur) s DPH.
2. Celková cena za plnenie uskutočnené na základe objednávok zadávaných v súlade s predmetom dohody je závislá od výšky vyčleneného finančného limitu na dodávku tovarov a poskytovania súvisiacich služieb po dobu platnosti tejto dohody. V cene sú zahrnuté všetky náklady súvisiace s plnením záväzku dodávateľa podľa tejto dohody. Objednávateľ nie je povinný zadať žiadnu objednávku, ani vyčerpať celkovú cenu v plnej výške.
3. Jednotkové ceny za dodávku tovarov sú stanovené dohodou účastníkov dohody v zmysle § 3 zákona č. 18/1996 Z. z. o cenách v znení neskorších právnych predpisov a vyhlášky MF SR č.87/1996 Z. z., ktorou sa vykonáva zákon č. 18/1996 Z. z. o cenách v znení neskorších právnych predpisov.
4. Jednotkovými cenami za jednotlivé položky predmetu dohody je dodávateľ viazaný po dobu plnenia tejto dohody, zahŕňajú všetky náklady dodávateľa spojené so splnením jeho záväzku voči objednávateľovi (najmä celkové dopravné náklady, inštaláciu v mieste dodania a zaškolenie v sídle objednávateľa) a sú uvedené v prílohe č. 1A a v prílohe č. 1B tejto dohody, ktoré sú jej neoddeliteľnou súčasťou.
5. Splatnosť faktúr je stanovená do 30 dní od doručenia faktúry objednávateľovi. Faktúru objednávateľ uhradí bezhotovostným prevodom príslušnej sumy najneskôr k dátumu splatnosti tejto platby na účet dodávateľa uvedený na faktúre, inak na číslo účtu dodávateľa uvedené v tejto dohode.
6. Každá faktúra s náležitosťami daňového dokladu vystavená Dodávateľom podľa tejto dohody musí obsahovať:

a. číslo faktúry,

b. identifikáciu objednávateľa podľa dohody,

c. identifikáciu dodávateľa podľa dohody (údaj o obchodnom mene, sídle alebo mieste podnikania, IĎO, údaj o zápise v obchodnom registri alebo inej evidencii vrátane spisovej značky, ak je v nich dodávateľ zapísaný, DIĎ a IČ DPH,

d. označenie banky a čísla účtu, na ktorý má byť platba zaplatená, vrátane konštantného variabilného symbolu (ak je jeho uvedenie pri platbe požadované),

e. deň vystavenia faktúry, deň splatnosti a deň dodania,

f. rozsah a druh plnenia,

g. základ dane,

h. výška dane,

i. celkovú čiastku vrátane DPH,

j. dôvod fakturácie s odkazom na dohodu,

k. akékoľvek ďalšie údaje vyžadované pre takéto doklady právnymi predpismi SR.

Prílohou faktúry je preberací protokol podpísaný objednávateľom aj dodávateľom. V prípade, ak dodávateľ nesplní povinnosť vystaviť riadne faktúru podľa tohto článku tejto dohody, je objednávateľ oprávnený faktúru vrátiť na prepracovanie do 5 pracovných dní od jej doručenia, v prípade, že faktúra nebola vystavená v súlade s ustanoveniami tejto dohody späť dodávateľovi, objednávateľ nebude na základe takejto faktúry povinný uskutočniť žiadnu platbu dodávateľovi. Odo dňa doručenia opravenej faktúry začne plynúť nová lehota splatnosti v trvaní podľa ods. 5 tohto článku dohody.

1. Faktúra sa považuje za uhradenú dňom odpísania fakturovanej ceny z účtu objednávateľa na účet dodávateľa.
2. Dodávateľ nie je oprávnený požadovať zálohové platby za tovar špecifikovaný v jednotlivých objednávkach; objednávateľ neposkytuje preddavok.

**Čl. V Čiastkové zadávanie zákaziek na základe rámcovej dohody**

1. Táto dohoda sa realizuje prostredníctvom čiastkového zadávania zákaziek na základe rámcovej dohody až do vyčerpania celkovej ceny podľa čl. IV ods. 1 tejto dohody.
2. Čiastkovým zadávaním zákaziek v rámci tejto dohody sa rozumie zadanie objednávky a jej akceptácia zrealizovaná podľa § 409 a nasl. Obchodného zákonníka medzi objednávateľom na strane kupujúceho a jedným z dodávateľov na strane predávajúceho. Každý dodávateľ sa zaväzuje akceptovať objednávku momentom jej doručenia elektronickou formou na ním pre tento účel určenú e-mailovú adresu.
3. Objednávateľ zadáva objednávky zazmluvneným dodávateľom v súlade s ust. § 83 ods. 5 písm. a) zákona o verejnom obstarávaní zadávaním zákaziek bez opätovného otvárania súťaže na základe pravidiel upravených v tomto článku. Objednávateľ zadá objednávku na konkrétnu položku tlačiarní a multifunkčných zariadení tomu dodávateľovi, ktorý požadovaný tovar alebo jednotlivé tovary zo skupiny objednávaných tovarov (jednotlivú položku v prílohe č. 1A alebo v prílohe č. 1B) ponúka v ním predloženom elektronickom katalógu, za najnižšiu cenu.
4. Účastníci dohody sa dohodli, že objednávky (čiastkové zadania) zadávané na základe tejto dohody budú zodpovedať podmienkam dohodnutým v tejto dohode a právam a povinnostiam dohodnutým v tejto dohode.
5. Dodávateľ je povinný, v odôvodnených prípadoch a z objektívnych príčin na strane dodávateľa, dodržať objednávateľom navrhovanú lehotu dodania uvedenú v objednávke.

**Čl. VI Miesto, lehota dodania a spôsob plnenia dohody a ďalšie dojednania dohody**

1. Miestom dodania je adresa sídla objednávateľa.
2. Lehota dodania tovaru je stanovená v objednávke, nie je však kratšia ako 14 dní od doručenia objednávky dodávateľovi.
3. Nedodanie tovaru ani v náhradnej lehote, stanovenej dohodou účastníkov dohody po bezodkladnom doručení oznámenia dodávateľa objednávateľovi o dôvodoch nemožnosti dodržania lehoty určenej v objednávke, ktorá nesmie byť dlhšia ako 30 dní odo dňa uplynutia riadnej lehoty na dodanie, sa považuje za podstatné porušenie tejto dohody, ktoré oprávňuje objednávateľa okamžite odstúpiť od tejto dohody voči konkrétnemu dodávateľovi.
4. Dodávateľ nie je oprávnený účtovať objednávateľovi ďalšie náklady súvisiace s dodávkou tovaru a jeho inštaláciou, najmä prepravné náklady, náklady na poistenie tovaru nad rámec podmienok stanovených v tejto Rámcovej dohode.
5. V prípade nepredvídateľných okolností (najmä vis major), brániacich riadnemu splneniu záväzku vyplývajúcemu z tejto dohody a následných objednávok, je účastník dohody, na ktorého strane tieto okolnosti nastali, povinný bezodkladne tieto písomne oznámiť druhému účastníkovi dohody.
6. Dodávateľ je povinný dodávať tovary, ktoré spĺňajú technickú špecifikáciu podľa príslušnej prílohy č. 1A alebo prílohy č. 1B tejto dohody, bez faktických a právnych vád, v dohodnutej akosti, novo vyrobené, vopred nerozbalené, spĺňajúce normy STN, vrátane všetkej dokumentácie potrebnej k prevádzkovaniu/užívaniu jednotlivých tovarov.
7. Pokiaľ vo výzve na podanie ponuky a/alebo v objednávke nie je stanovené inak podľa opisu predmetu zákazky - Technické parametre pre danú časť zákazky, dodávateľ garantuje záručnú dobu na dodaný tovar (produkt) minimálne v lehote uvedenej v parametroch predmetného produktu (podľa prílohy č. 1A alebo v prílohe č. 1B), pričom táto začína plynúť odo dňa prevzatia tovaru v mieste plnenia jeho protokolárnym odovzdaním.
8. Dodávateľ a každý jeho subdodávateľ sa zaväzujú umožniť výkon finančnej kontroly/auditu najmä nasledovným oprávneným osobám:

a) poskytovateľ nenávratného finančného príspevku a ním poverené osoby, ako aj osoby a orgány oprávnené na výkon finančnej kontroly a auditu podľa zákona č. 357/2015 Z. z. o finančnej kontrole a audite a o zmene a doplnení niektorých zákonov v platnom znení,

b) Najvyšší kontrolný úrad SR, Úrad vládneho auditu, Certifikačný orgán a nimi poverené osoby,

c)Orgán auditu, jeho spolupracujúce orgány a osoby poverené na výkon kontroly/auditu ,

d) splnomocnení zástupcovia Európskej Komisie a Európskeho dvora audítorov,

e) Orgán zabezpečujúci ochranu finančných záujmov EÚ

f) osoby prizvané orgánmi uvedenými v písm. a) až e) v súlade s príslušnými právnymi predpismi SR a EÚ,

g) poverení zamestnanci objednávateľa.

1. Dodávateľ a každý jeho subdodávateľ je povinný osobám podľa predošlého odseku tohto článku dohody poskytnúť všetku potrebnú súčinnosť a vytvoriť podmienky pre výkon finančnej kontroly/auditu v zmysle príslušných predpisov Slovenskej republiky (zákon č. 357/2015 Z.z. o finančnej kontrole a audite a o zmene a doplnení niektorých zákonov v platnom znení) kedykoľvek počas platnosti a účinnosti tejto dohody, čiastkových zmlúv uzatváraných na jej základe a Zmluvy o poskytnutí nenávratného finančného príspevku.
2. Dodávateľ v prípade využitia subdodávateľov podľa § 41 zákona o verejnom obstarávaní, si musí plniť svoju informačnú povinnosť voči objednávateľovi a súčasne preukázať objednávateľovi písomnou formou splnenie § 32 ods. 1 písm. e) zákona o verejnom obstarávaní aj zo strany všetkých svojich subdodávateľov.
3. Účastníci dohody sa dohodli, že § 427 ods. 3 a § 428 Obchodného zákonníka sa na túto dohodu neaplikujú.

**Čl. VII Zodpovednosť za vady tovaru, záruka a pozáručný servis**

1. Dodávateľ zodpovedá za to, že predmet dohody je bez akýchkoľvek vád dodaný podľa podmienok tejto dohody, pri dodržaní všetkých všeobecne záväzných právnych predpisov, platných predpisov EÚ, ako aj interných predpisov objednávateľa, s ktorými bol dodávateľ oboznámený.
2. Dodávateľ je počas záručnej doby povinný poskytovať servisné služby k predmetu tejto dohody a opravy.
3. Dodávateľ zodpovedá za vady zo záruky predmetu dohody počas celého trvania záručnej doby na dodaný tovar (produkt) minimálne v lehote uvedenej v parametroch predmetného produktu (podľa prílohy č. 1A alebo v prílohe č. 1B) od protokolárneho prevzatia predmetu dohody objednávateľom.
4. Zjavné vady predmetu plnenia (ako sú vady balenia, nesprávny typ produktu, nesprávne množstvo produktov, viditeľné mechanické poškodenie) je objednávateľ povinný reklamovať pri jeho preberaní. Objednávateľ je oprávnený odmietnuť prevzatie zariadenia, ktoré nie je 100% funkčné, je zjavne poškodené alebo je nekompletné. Dôvody odmietnutia musia byť uvedené v zápise o neprevzatí.
5. Počas plynutia záručnej doby za dodaný tovar je dodávateľ povinný prípadné vady tovaru bezplatne odstrániť. Všetky náklady súvisiace s odstránením vád (práca, náhradné diely, dodacie i prepravné náklady) počas záručnej doby bude znášať dodávateľ.
6. Poruchy budú nahlasované objednávateľom na servisné stredisko dodávateľa prostredníctvom elektronickej pošty na adresu: ...................................................................... ..................................................................................................................
7. Dodávateľ sa zaväzuje začať s odstraňovaním vád tovaru bezodkladne a vady odstrániť v čo najkratšom možnom čase. Termín odstránenia vád dohodnú účastníci dohody písomnou formou, nástup na vykonanie záručnej opravy je 24 hodín od nahlásenia objednávateľom.
8. Písomná reklamácia musí obsahovať aspoň tieto údaje:
9. označenie rámcovej dohody a objednávky,
10. dátum dodania tovaru,
11. typ dodaného tovaru,
12. podrobný opis vady tovaru a ako prejavuje,
13. umiestnenie predmetu plnenia,
14. meno a kontakt nahlasovateľa.
15. Za písomne uplatnenú reklamáciu sa považuje reklamácia, ktorú objednávateľ zašle dodávateľovi elektronicky na adresu uvedenú v ods. 6 tohto článku alebo písomne v listinnej forme doručenej na kontaktnú adresu uvedenú dodávateľom, resp. na adresu jeho sídla.
16. Záručná doba neplynie po dobu, počas ktorej objednávateľ nemôže užívať tovar pre jeho vady, za ktoré zodpovedá dodávateľ.
17. Dodávateľ zabezpečí záručný servis (záručnú opravu) v mieste dodania tovaru (produktov). Zabezpečením záručného servisu sa rozumie najmä vyzdvihnutie, zabalenie a odvoz vadného produktu do výrobcom určeného / schváleného servisného strediska, resp. servisná oprava vadného produktu na mieste. Po vykonaní záručného servisu dodávateľ doručí opravený produkt, resp. nový produkt rovnakého typu naspäť na určené pracovisko univerzity.
18. Dodávateľ zodpovedá za vady, ktoré má predmet dohody v okamihu prevodu nebezpečenstva škody na predmete dohody na objednávateľa, a v rozsahu záručných podmienok za vady, ktoré sa na tovare vyskytnú v záručnej dobe. Ak nestanoví táto dohoda inak, riadi sa zodpovednosť dodávateľa za vady príslušnými ustanoveniami Obchodného zákonníka v platnom znení.
19. Ak dodávateľ neodstráni vady predmetu dohody dohodnutej lehote a vada je takého charakteru, že predmet plnenia nie je možné užívať, je objednávateľ oprávnený požadovať dodanie náhradného predmetu plnenia rovnakej akosti alebo odstúpiť od tejto dohody.
20. Ak o to objednávateľ požiada, je dodávateľ povinný počas reklamácie v čase plynutia záručnej doby dodať iné fungujúce zariadenie – svojimi vlastnosťami adekvátne ako reklamovaný kus.

**Čl. VIII Zmluvné sankcie**

1. V prípade omeškania dodávateľa s riadnym dodaním tovaru (produktu), má objednávateľ nárok na zmluvnú pokutu vo výške 0,5% z ceny nedodaného tovaru bez DPH, s ktorým je dodávateľ v omeškaní, a to za každý aj začatý deň omeškania, maximálne však do výšky 25% z ceny nedodaného tovaru bez DPH podľa tejto dohody.
2. Zaplatenie zmluvnej pokuty nezbavuje dodávateľa povinnosti dodať príslušné omeškané plnenie v zmysle tejto dohody.
3. V prípade omeškania dodávateľa s odstránením vady tovaru (produktu) má objednávateľ nárok na zmluvnú pokutu 50,- EUR (slovom päťdesiat eur) voči dodávateľovi za každý jednotlivý prípad ohlásenej vady tovaru (produktu) a za každý jeden deň trvania porušovania povinnosti.
4. V prípade, že dodávateľ nesplní povinnosti uvedené v čl. III ods. 5 tejto dohody v lehote určenej vo výzve objednávateľa, má objednávateľ nárok na zmluvnú pokutu vo výške 500,- EUR za každý aj začatý deň omeškania.
5. V prípade porušenia práv duševného vlastníctva tretích osôb má objednávateľ nárok na zmluvnú pokutu voči dodávateľovi v takej hodnote, v akej si tretie osoby uplatnia nároky z tohto dôvodu vo vzťahu k objednávateľovi.
6. Rozhodnutie požadovať zaplatenie zmluvnej pokuty alebo úroku z omeškania oznámi oprávnený účastník dohody doručením penalizačnej faktúry povinnému účastníkovi dohody. Splatnosť penalizačnej faktúry je 30 dní odo dňa jej doručenia povinnému účastníkovi dohody.
7. Uplatnením majetkových sankcií nie je dotknuté právo objednávateľa na náhradu škody, a to vo výške presahujúcej zmluvnú pokutu.
8. Účastníci dohody vyhlasujú, že si budú poskytovať potrebnú súčinnosť pri plnení záväzkov vyplývajúcich z tejto dohody a navzájom si budú oznamovať všetky okolnosti a informácie, ktoré majú alebo môžu mať vplyv na jej plnenie.
9. Žiadna strana dohody (účastník dohody) nebude zodpovedná druhej strane dohody (účastníkovi dohody) za nesplnenie alebo omeškanie s plnením svojich zmluvných záväzkov, ak takéto neplnenie bude vychádzať celkom alebo čiastočne z okolností vylučujúcich zodpovednosť; uvedené sa vzťahuje aj na zmluvné pokuty, ktoré v prípade okolností vylučujúcich zodpovednosť nebudú žiadnou zo zmluvných strán uplatňované. Pre účely tejto zmluvy sa za okolnosti vylučujúce zodpovednosť považujú okolnosti, ktoré nie sú závislé od vôle zmluvných strán a ani ich nemôžu zmluvné strany ovplyvniť ako napr. štrajk, epidémia, požiar, prírodná katastrofa, mobilizácia, vojna, povstanie, zabavenie resp. embargo produktov objektívne potrebných pre poskytovanie predmetu plnenia. Za vyššiu moc sú považované okolnosti vylučujúce zodpovednosť v zmysle ustanovenia § 374 Obchodného zákonníka.
10. Účinky vylučujúce zodpovednosť sú obmedzené na dobu, pokiaľ trvá prekážka, s ktorou sú účinky spojené. Ustanovenie prvej vety ods. 8 tohto článku sa uplatní za predpokladu, že druhá strana dohody (účastník dohody) bola písomne oboznámená o týchto okolnostiach a o predpokladanej dobe ich trvania postihnutou stranou dohody (účastníkom dohody) bezodkladne potom, ako sa o nich dozvedela.
11. V prípade, ak nastanú prekážky vyššej moci, je strana dohody (účastník dohody), ktorej sa prekážka týka, povinná bezodkladne informovať druhú stranu dohody o povahe, začiatku a konci udalosti vyššej moci, ktorá bráni v plnení povinností podľa tejto dohody.
12. Ak sa plnenie tejto dohody stane nemožným z dôvodu vyššej moci na dobu dlhšiu ako 45 dní, strana dohody (účastník dohody), ktorá sa bude chcieť odvolať na vyššiu moc, písomne požiada druhú stranu dohody o úpravu dohody vo vzťahu k predmetu, cene a času plnenia; ak nedôjde k dohode, má ktorákoľvek strana dohody právo od tejto dohody odstúpiť, pričom účinky odstúpenia nastávajú dňom doručenia písomného oznámenia o odstúpení od dohody druhej strane dohody.
13. Žiadna strana dohody nebude zodpovedná druhej strane dohody za nesplnenie alebo omeškanie s plnením svojich záväzkov vyplývajúcich z tejto dohody, ak takéto omeškanie alebo neplnenie bude spôsobené v dôsledku neposkytnutia súčinnosti druhej strany dohody.

**Čl. IX Doba platnosti dohody**

1. Táto dohoda sa uzatvára na dobu určitú, do uplynutia 48 mesiacov odo dňa nadobudnutia jej účinnosti alebo do vyčerpania maximálnej celkovej ceny za plnenie podľa čl. IV ods. 1 tejto dohody, podľa toho, ktorá skutočnosť nastane skôr.
2. Pred uplynutím doby platnosti tejto dohody podľa ods. 1 tohto článku dohody je možné túto dohodu ukončiť:

a) písomnou dohodou všetkých účastníkov dohody;

b) písomnou výpoveďou. Objednávateľ je oprávnený vypovedať túto dohodu aj bez uvedenia dôvodu. Výpovedná doba je 3 mesiace a začína plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená poslednému zo všetkých účastníkov dohody.

c) okamžitým písomným odstúpením od tejto dohody z dôvodov podstatného porušenia záväzku vyplývajúceho z tejto dohody.

1. Na účely tejto dohody sa podstatným porušením záväzku vyplývajúceho z tejto dohody považuje:

a) bezdôvodné odmietnutie dodávateľa akceptovať objednávku objednávateľa v rámci čiastkového zadávania zákazky podľa čl. V tejto dohody,

b) porušenie záväzku účastníka dohody vyplývajúceho z tejto dohody a a/alebo objednávky 3-krát po sebe,

c) dodávateľ nedodá náhradný kus počas záručnej opravy,

d) iné porušenie záväzku účastníka dohody, ktoré sa za podstatné považuje na základe ostatných ustanovení tejto dohody alebo v zmysle zákona.

1. Odstúpenie od dohody nadobudne účinnosť dňom, kedy písomný prejav vôle účastníka dohody, ktorý obsahuje oznámenie o odstúpení od dohody, bude doručený druhému účastníkovi dohody alebo všetkým účastníkom dohody.
2. Pri odstúpení od dohody zostávajú zachované z nej vyplývajúce práva a povinnosti účastníkov dohody do dňa nadobudnutia účinnosti odstúpenia. Odstúpenie od dohody jedného z dodávateľov nemá vplyv na pokračovanie dohody s druhým dodávateľom. Účastníci dohody sú povinní vyrovnať si navzájom všetky pohľadávky a záväzky.

**Čl. X Mlčanlivosť**

1. Pojmom „Dôverné informácie“ sa rozumejú všetky informácie, ktoré budú označené za dôverné ktorýmkoľvek účastníkom dohody a oznámené ostatným účastníkom dohody.
2. Žiaden z účastníkov dohody:

a) neoznámi tretej strane žiadne dôverné informácie, ak na to nebude mať udelený predchádzajúci písomný súhlas ostatných účastníkov dohody alebo nebude zaviazaný na také oznámenie príslušným právnym poriadkom; a

b) nepoužije žiadne dôverné informácie na iný účel, než na aký jej boli sprístupnené účastníkmi dohody.

1. Ustanovenie odseku 2 tohto článku sa nebude vzťahovať na toho účastníka dohody, ktorý dôverný údaj sprístupnil, ak preukáže, že sprístupnená informácia bola verejne známa už pred jej sprístupnením týmto účastníkom dohody a pritom sa verejne známou nestala v dôsledku konania alebo nekonania tohto účastníka dohody.
2. Ak účastník dohody, ktorému bola dôverná informácia zverená, bude na základe príslušných právnych predpisov povinný alebo príslušnými orgánmi verejnej moci vyzvaný, aby sprístupnil dôverné informácie inému účastníkovi dohody, urýchlene oznámi existenciu takejto povinnosti alebo požiadavky dotknutému účastníkovi dohody.
3. Každý z účastníkov dohody prijme vhodné opatrenia na zabránenie úniku alebo neautorizovanému použitiu dôverných informácií ostatným účastníkom dohody alebo tretím osobám.
4. Dodávateľ týmto berie na vedomie, že aj po ukončení platnosti dohody objednávateľ archivuje všetky dokumenty a iné nosiče obsahujúce dôverné informácie dotknutého účastníka dohody na min. 10 rokov.
5. Toto ustanovenie o mlčanlivosti predstavuje pretrvávajúce ustanovenie, ktoré zostáva v platnosti aj po ukončení tejto Rámcovej dohody, a to bez časového obmedzenia.

**Čl. XI Spoločné a záverečné ustanovenia**

1. Táto dohoda nadobúda platnosť dňom podpisu všetkými účastníkmi dohody a účinnosť dňom nasledujúcim po dni jej zverejnenia v Centrálnom registri zmlúv.
2. Dodávatelia podpisom tejto dohody vyhlasujú, že boli oboznámení s povinnosťou objednávateľa zverejniť túto dohodu v Centrálnom registri zmlúv vedenom na Úrade vlády SR, a to v zmysle zákona č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov.
3. Zmeny a dodatky k tejto dohode je možné vykonať len formou písomných číslovaných dodatkov, podpísaných štatutárnymi zástupcami všetkých účastníkov dohody. Účastníci dohody berú na vedomie znenie zákona o verejnom obstarávaní a zaväzujú sa k vzájomnej informačnej povinnosti pri postupe podľa citovaných ustanovení.
4. Vzťahy účastníkov dohody súvisiace s touto dohodou a v tejto dohode bližšie neupravené, sa riadia príslušnými ustanoveniami Obchodného zákonníka a ďalších všeobecne záväzných právnych predpisov.
5. Ak sú niektoré ustanovenia tejto dohody neúčinné alebo ak svoju účinnosť stratia, nebude tým dotknutá právna účinnosť ostatného obsahu tejto dohody. Predmetné ustanovenie sa nahradí platným ustanovením, ktoré sa čo najviac blíži účelu, sledovanému účastníkmi dohody.
6. Spory týkajúce sa tejto dohody sa účastníci dohody zaväzujú riešiť prednostne dohodou a vzájomným rokovaním. Ak dohoda nie je možná, pre riešenie sporov z tejto dohody sú príslušné všeobecné súdy Slovenskej republiky.
7. Miestom pre doručovanie písomností sú adresy účastníkov dohody uvedené v záhlaví tejto dohody. Každý z účastníkov dohody je povinný písomne oznámiť druhému účastníkovi dohody akúkoľvek zmenu ohľadne doručovania, a to bezodkladne po tom, čo k takejto zmene dôjde. Pokiaľ sa z dôvodu oneskoreného alebo nevykonaného oznámenia o zmene miesta doručovania nepodarí včas a riadne doručiť písomnosť druhému účastníkovi dohody, považuje sa deň neúspešného pokusu o opakované doručenie písomnosti za deň doručenia písomnosti druhému účastníkovi dohody so všetkými právnymi dôsledkami pre dotknutého účastníka dohody.
8. V prípade zmeny obchodného mena, názvu, sídla, právnej formy, štatutárnych orgánov alebo i spôsobu ich konania za účastníka dohody, bankového spojenia a čísla účtu, oznámi účastník dohody, ktorého sa niektorá z uvedených zmien týka, písomnou formou túto skutočnosť druhému účastníkovi dohody, a to bez zbytočného odkladu, inak povinný účastník dohody zodpovedá za všetky prípadné škody z toho vyplývajúce alebo náklady, ktoré v tejto súvislosti musel vynaložiť druhý účastník dohody.
9. V prípade rozhodnutia dodávateľa o zlúčení, splynutí, rozdelení spoločnosti, predaja podniku alebo jeho časti, vyhlásenia konkurzu alebo reštrukturalizácie na majetok dodávateľa, jeho vstupe do likvidácie, je dodávateľ povinný preukázateľne oznámiť objednávateľovi uskutočnenie takejto zmeny, a to do 10 kalendárnych dní odo dňa jej účinnosti, inak zodpovedá za všetky škody z toho vyplývajúce.
10. Táto dohoda je vyhotovená v štyroch identických rovnopisoch, z ktorých objednávateľ dostane dva rovnopisy a každý z dodávateľov po jednom rovnopise.
11. Účastníci dohody vyhlasujú, že ich vôľa vyjadrená v tejto dohode je slobodná a vážna, túto dohodu neuzatvárajú v tiesni, za nápadne nevýhodných podmienok a ich zmluvná voľnosť nie je inak obmedzená. Svoju vôľu byť viazané touto dohodou účastníci dohody vyjadrujú svojimi podpismi tejto dohody.
12. Neoddeliteľnou súčasťou tejto Rámcovej dohody sú:

Príloha č. 1A – Predmet dohody - Elektronický katalóg dodávateľa č. 1

Príloha č. 1B - Predmet dohody - Elektronický katalóg dodávateľa č. 2

Príloha č. 2 - Minimálne kvalitatívne požiadavky na technické parametre jednotlivých položiek predmetu dohody

**Objednávateľ:**

Trenčianska univerzita Alexandra

Dubčeka v Trenčíne

doc. Ing. Jozef Habánik, PhD., rektor ............................................................

V Trenčíne dňa ...........................................

**Dodávateľ č. 1:**

............................................................

V ......................................... dňa ................................

**Dodávateľ č. 2:**

.................................................................

V ......................................... dňa ................................